
Auctore  Gulielmo  G.  Maxwell. 


]VI  orbus  de  quo  agere  statuimus,  in  classe  “ Py- 
rexiae”  ordineque  “Exanthemata”  Culleni  No- 
sologiae  reperitur,  verbisque  talibus  inibi  definitio- 
nem accipit : “ Synocha  contagiosa  cum  sternu- 
tatione, epiphora,  et  tussi  sicca  rauca. 

“ Quarto  die,  vel  paulo  serius  erumpunt  papulas 
exiguae,  confertae,  vix  eminentes,  et  post  tres  dies 
in  squamulas  furfuraceas  minimas  abeuntes.” 

DE  RUBEOLA. 


Willanus  Cei.  tres  species  hujus  morbi  ag- 
noscit. imam,  Rubeolam  vulgarem.  2dam,  Rubeo- 
lam  sine  catarrho.  3tiam,  Rubeolam  nigram. 

lmo,  De  Rubeola  vulgare. — Febrem  Rubeolae 
praemonitoriam,  praecipue  diebus  tertio  et  quarto, 
teneritudo  inflammatioque  quaedam  oculorum  et 
turgescentia  palpebrarum  levis,  simul  cum  proflu- 
vio humoris  serosi,  et  ex  oculis  et  e naribus  sternu- 
tationem excitante,  comitantur  ; adest  quoque  tus- 
sis crebra,  sicca,  cum  quadam  raucitate  et  dyspnoea 
neque  raro  asperitate  vel  levi  faucium  abrasione. 
Haec  symptomata  fere  juniores  quam  adultos,  de- 
lirio quoque  noctu  miti  nonnunquam  accedente, 

« 

magis  urgent. 

Exanthema  die  quarto  super  fronte  et  mento, 
deinde  per  faciem  reliquam,  sese  prodere  incipit ; 
et  postero  mane  super  collo  et  pectore  ; sub  vespe- 
rem per  corporis  truncum,  demum  que  per  partes  ex- 
tremas serpens,  conspiciatur.  Hoc  die  efflorescen- 
tia faciei  vividissima ; postero  die  autem  evanes- 
cere et  subsidere  incipit ; dum  contra  maculas  val- 
de rubent ; et  has  quoque,  pari  modo,  die  septimo, 
deflorescunt : easque,  quae  manus  tergum  obsident, 
et  fere  novissimae  (die  febris  interdum  sexto  vel  e 

tiam  septimo),  haud  semper  ante  octavum  caduca: 
fiunt.  Nono  decoloratio  tantummodo  relinquitur, 
quae  ante  decimum  diem  finitum  evanescit.  Mag- 
ni interest,  si  ad  diagnosin  spectemus,  formam  ex- 
anthematis sedulo  annotare.  Primo  sub  forma 
labecularum  discretarum,  rubrarum  et  prope  cir- 
cularium, aliquando  areolis  morsuum  culicum  com- 
munibus minorum,  sese  in  conspectum  prodit. 
Prout  hae  numero  augescunt  coeunt,  maculasque 
exiguas  figura  inaequali,  at  imagini  semilunari  vel 
crescenti  propiores,  efficiunt.  Inter  has  maculas 
puncta  rotunda  singula  apparent,  intervallaque  cu- 
tis ad  naturam  coloratae.  In  vultu  leviter  erigun- 
tur, adeo  ut  tactu  sensum  superficia  inaequalis 
suggerant.  Facies  tota  quidem  saepe  tumefactio- 
nem,  quae  facile  percipi  potest,  eruptione  vigente, 
accipit,  et  aliquando  palpebrae  adeo  tument,  ut  vi- 
sum per  diem  unum  vel  alterum,  quod  in  variola 
accidit,  praecludat ; partibus  vero  corporis  caeteris, 
quatenus  videatur,  haud  omnino  maculae  elevan- 
tur. 

In  compluribus  tamen,  ut  a Dre  W illano 
notatur,  vesiculae  miliares,  efflorescentia  valente, 
super  collo,  pectore  ct  lacertis,  papulaeque  in  car- 
pis, manibusque  et  digitis  conspiciantur.  Symp- 

tornata  catarrhi  febrisque  etiam  eruptione  prove- 
niente, exacerbantur  ; febris  tamen  fere,  hac  abe- 
unte,  decedit.  Diarrhoea  sub  hoc  tempus,  quae 
caetera  indicia  sublevat,  plerumque  accedit. 

2do,  Rubeola  sine  Catarrho — Haec  minime  ae - 
grotantem  ab  altera  forma  Rubeolae  sa  vioris  ag- 
gressu immunem  praestat.  Decursus  eruptionis 
et  forma  eadem  ac  in  Rubeola  vulgari  existunt ; 
at  nullus  catarrhus,  nulla  Ophthalmia  vel  febris  co- 
mitatur. 

3tio,  Rubeola  Nigra. — Hoc  nomen  formae  mor- 
billorum circa  diem  septimum  aut  octavum  in  soli- 

% 

tae,  ubi  exanthema  subito,  colore  luteo  admisto,  li- 
vescit, Dr  Wili.anus  attribuit.  Incommodo  et 
periculo  caret,  acidisque  mineralibus  post  hebdo- 
ma  diesve  decem  submovetur. 

Rubeola  quavis  tempestate  anni  per  contagium 
grassari  potest,  hominesque  aetatis  cujuslibet,  at 
juniores  facilius,  variisque  violentiae  gradibus,  in- 
vadit, et  haud  raro  forma  adeo  leni  ut  non,  quo 
minus  affectum  postea  Rubeola  vera  aggrediatur 
impediat.  Multa  exempla,  et  ex  his  aliquot  a 
Clar.  Dre.  Baili.ie  memorata,  quae  tale  dictum 

comprobent,  memoriae  traduntur.  Pariter  ac  cae- 
terje  febres  contagio  grassantes,  haec  notas  tempo- 
ribus diversis  haud  parum  diversas  habet.  Alia 
tempestate  levior,  alia  saevior,  alia  denique  vi  me- 
diocri fuerit,  quartaque  etiam  omnes  species  suas 
a simplicissima  ad  maxime  vehementem  suscepe- 
rit ; attamen  plerumque  formae  mitiores  et  medi- 
ocres multo  saepius,  quam  saevior,  accedunt  ; epide- 
mica enim  aliquando  tantum,  ubi  haec  forma  prae 
caeteris  eminet,  accedit.  Quaecunque  causae  hanc 
typi  diversitatem  efficiant,  finales  saltem  ejus, 
sunt,  primo,  quod  morbillos  alias  excitatio  lenis 
comitetur,  quae  viscerum  inflammatione  haud  in- 
ducta, incipit  et  desinit ; et  secundo,  quod  alias, 
morbillis  incipientibus,  progredientibus  vel  dece- 
dentibus, congestiones  internae  aut  inflammatio- 
nes adjiciuntur,  quae  finem  faustum  vel  infaustum, 
pro  gradu  earum  aut  diuturnitate,  aut  modo  quo 
aggrediuntur,  habeant.  Hic  morbus,  aestate,  quan- 
do temperies  modica  est,  lenissimus,  at  vere  et 
hieme,  quum  tempestas  coeli  frigida  est,  et  saqie 
mutatur,  maxime  molestus  invenitur  ; adeoque  a 
constitutione  qnam  invadit,  moderatur,  ut  om- 
nis ejus  varietates  in  liberis  familipe,  vel  saltem 
vicineae  ejusdem,  conspici  queant.  Siquando  va- 
let, igitur,  ad  conditiones  cocli,  constitutionesque 

illorum  qui  ejus  aggressibus  objiciuntur,  respicere 
oportet : hae  enim  duae  sunt  causae  praecipuae  quae 
viri  contagiosi  effectus  mutant,  quibus  porro  mor- 
borum epidemicorum  omnium  notae  prae  caeteris 
insignes  referantur. 

Tempestate  insalubri,  juniores  etiam  si  robus- 
tos a frigore  tueri  alvumque  facilem  praestare,  pri- 
usquam infectio  attigerit,  oportet ; hae  enim  prae- 
cautilae,  cum  diaeta  simplici  et  concoctu  facili,  ad 
graviores  morbi  aggressus  arcendos  haud  parum 
conducunt.  Discrimen  periculi  semper  in  iis  li- 
beris maximum  erit,  qui  jam  aliquo  morbo  inter- 
no laborant,  vel  ad  talem,  antequam  morbillis  plec- 
tuntur, proclivitatem  habent ; at  praesertim  si  is 

« 

morbus,  vel  ea  proclivitas,  in  organis  pulmonali- 
bus sedem  suam  habeant.  Rebus  enim  sic  se  ha- 
bentibus, cum  contagium  suos  effectus  edere  inci- 
pit, vis  actionis  morbosae  in  partem  prius  affectam 
expenditur,  idque  velocitate,  cui  aliquando,  qua- 
cunque curatio  usurpata  fuerit,  haud  omnino  re- 
sisti potest.  Ubi  liberi  aliquo  morbo  prius  labo- 
raverint, vis  constitutionis  saepe  adeo  minuitur,  ut 
rationem  medendi  in  Rubeola  tractanda  validio- 
rem persequi  vix  tutum  evadet.  Multo  praestat, 
si  fieri  potest,  tales  eo  loco  quo  morbus  saevit  amo- 

vere,  et  sic  infectionem,  donec  tempus  faustius 
evenerit,  evitare.  Dre  Armstrong,  in  suo  de 
Rubeola  opere  affirmat,  credere  se  aliquos  subito 
cerebro  congesto  hoc  morbo  confici,  quume  xanthe  - 
ma  nullum  super  cute  summa  apparuisset.  In  his 
exemplis  non  potest  esse,  quin  vires  insitae  reactio- 
nem instituere  nequiverint,  quae  istarum  conges- 
tionum venarum  remedium  naturale  existit.  At 
haec  reactio  nimis  provecta  morbum  formidandum, 
nisi  arte  sublevetur,  ipsa  efficiat.  Haec  exempla, 
autem,  minime  frequens  sunt,  in  hac  regione  sal- 
tem, ubi  natura  ad  reactionem  inducendam  non 
valet ; et  quatenus  Hubeolam  attinet,  exempl  ahac 
causa  effecta  lethalia  adhuc  pauciora  sunt.  Ne- 
mo, tamen,  congestionem  venosam  levem  sub  ini- 
tio hujus  morbi  adesse,  negabit ; hinc,  enim,  pal- 
lor vultus,  pulsus  debilis,  capitis  molestia,  intesti- 
norum torpor,  depressioque  generalis,  oriuntur. 

Haec  indicia  plerumque  haud  diu  perstant,  alia- 
que sequuntur,  quibus  pro  sanguinis  defectu,  ni- 
mis ejus  arteriis  inesse  monstratur.  Hoc  stadium, 
quod  reactionis  est,  ac  prius  haud  adeo  periculo- 
sum est.  Dris  Armstrong  haec  verba  sunt : “ If 
it  were  not  for  the  arteria!  reaction  which  takes 
place  in  idiopathic  fevers,  many  patients  would 

die  of  apoplexy,  or  of  an  engorgement  ofsome  tho- 
racie  or  abdominal  viscus.” 

Porro,  exempla  lethalia  e defectu  reactionis  ar- 
teriosae rarissima  esse  dicit ; in  iis  autem,  quae  con- 
spexit, cerebrum  pulmonesque  congesta  inventa 
fuisse.  In  quibusdam  ex  his,  pulmones  valde  op- 
pressos esse  affirmat ; et  ex  Hippocratis  praesa- 
giis unum  est,  Delirium,  quando  inter  acutos  pul- 
monum morbos  accidit,  malum  esse.  Auctor  jam 
supra  citatus,  symptomata,  antequam  exanthema 
sese  prodiderit,  adeo  ambigua  esse, ait,  ut  morbillos 
veluti  aggressum  hydrocephali  acutum  habuerit. 
Siquando  membrana  bronchiorum  mucosa  in  Ru- 
beola  inflammatione  afficitur  ; facies  pallescit,  la- 
bra sunt  fere  coloris  lividi  seu  sub-coerulei,  partes- 
que cutis  aliae  frigidiores  alis  quam  e natura  cali- 
diores inveniuntur  ; dum  puer  aegrotans,  si  atten- 
te spectetur,  spiritum,  per  pituitam  in  viis  ejus  si- 
tam, trahere  audietur,  pectusque  laboriose  levari, 
simul  cum  vultu  solicito  pulsuque  gravato  conspi- 
ciatur. 

Inflammatio  partis  generis  pulmonalis  cujusvis, 
magna  inquietudine,  actioneque  septi  transversi  et 
musculorum  abdominis  laboriosa,  item  que  spiritu 
oppresso,  et  quadam  insigni  vultus  anxietate  no- 

tatur.  Cadaverum  eorum,  qui  his  symptomatis 
moriuntur,  sectio  plerumque  signa  inflammationis 
in  aeris  itineribus  ostendit,  bronchiaque  morboso 
saepe  pure  commisto  onerata  reperientur.  Proxi- 
me post  pulmonem,  hepar  inflammationi  maxime 
obnoxium  est,  quae  in  eo  organo  fere  tam  obscura 
est,  ut  sub  indiciis  pectoralibus  lateat ; ea  vero, 
vel  morbus  aliquis  similis,  ubi  nausea  aut  vomitus 
post  efflorescendam  productam,  perstat,  in  ventre 
timeri  queat ; et  siquando  diarrhoea  hoc  tempore 
maturo  supervenit,  cum  torminibus  subinde  rede- 
untibus spirituque  accelerato,  haec  quoque  cum 
aliqua  abdominis  inflammatione  commercium 
saepe  habet.  Impotentia  in  latus  sinistrum  de- 
cumbendi, dolorque  in  regione  jecinoris,  hoc  or- 
ganum se  male  habere,  certa  signa  existunt. 
Armstrong  cerebri  inflammationem  Rubeola 
ad  summum  vigente,  nisi  exanthema  subito  re- 
cesserit, rarius  accidere  memorat ; cujus  profec- 
to decessus  subitus  et  intempestivus,  saepe  alicui 
inflammationi  internae  vel  congestioni  graviori  or- 
tum prsebet.  Quae  in  iis  hoc  morbo  demortuis 
videntur,  naturam  ejus  inflammatoriam  esse  de- 
monstrant. 

In  quovis  ex  tribus  cavis  magnis,  sed  saepius  in 
cavo  thoracis,  suos  effectus  miserandos  edit,  notae- 
que inflammationis  praegressae  in  tunica  meatuum 
aeris  mucosa  plerumque  observantur.  Congestio 
venosa  quaeque  organi  alicujus  in  iis  qui  repente  e 
medio  sublati  fuerant,  conspecta  fuit. 

In  typo  morbillorum  mitiori,  qui  plurima  exem- 
pla amplectitur,  vix  aliud,  nisi  alvum  facilem 
praestare,  frigusque  vel  calorem  nimium  effugere, 
fieri  necesse  est. 

Opiatum  parvum  cum  medicamento  ex  antimo- 
nio  conjunctum,  ad  cubitum  exhiberi  potest ; regi- 
menque antiphlogisticum  a medicis  dictum,  quam 
arcte  persequi  oportet : eadem  curatio,  si  excitatio 
major  evaserit,  validior  efficiatur.  Attamen  si, 
inflammationem  urgentem  subesse,  pro  explorato 
habeamus  statim  ad  venaesectionem  confugien- 
dum est ; et  si  praeterea  indicia  ambigua  fuerint, 
haud  parum  sanguinis  detractione  topica  emittere 
debemus.  Si  non  aegrum  forte  ad  initium  aggres- 
sus inflammatorii  viderimus,  cum  sanguinis  detrac- 
tio generalis  morbo  provectiore  effectum  optatum 
minime  praestabit,  ad  detractionem  localem,  lax- 
antia, aliaque  quae  inflammationi  obstant,  confu- 
gere oportet.  Detractio  generalis  et  topica,  mag- 

no  cum  beneficio  simul  adhiberi  queant.  iEitas 
aegri  constitutioque  respici  debent,  ideoque  copia 
sanguinis  mittendi  judicio  medici  ex  his  derivato 
determinari.  Post  sanguinis  detractionem  gene- 
ralem et  topicam,  vesicarium  super  sedem  doloris 
imponatur  ; purgantia  simul  danda,  praesertim  si 

ulla  ex  visceribus  abdominis  inflammantur.  Si 

- • • - .....  . • • .... 

viscera  thoracis  tantum  inflammatione  plectuntur, 
quae  laxa  quam  quae  acriter  purgant  meliora  fient. 
Si  membrana  pulmonis  mucosa  afficitur,  vomitori- 
um antimoniale,  haud  parum  levaminis  afferet, 
portionesque  antknonii  tartarizati  nauseam  induc- 
turae laudatae  fuerunt.  Doctor  Armstrong  u- 
sum  balnei  calidi,  in  pulmonum  inflammationibus, 
sale  repleti  suadet.  Balneum  frigidum  aliis  pro- 
fuit ; aliis  vero  frigus  summae  cuti  admodum  peri- 
culosum extitit. 

Qui  morbillis  laborant  in  temperie  gradum 
quinquagesimum  inter  et  sexagesimum  instru- 
menti Fahrenheitiani  teneri  debent ; haec  enim  ca- 
lori aestatis  ubi  hic  morbus  fere  mitissimus  est,  ap- 
propinquat. Diaetam,  dum  aeger  convalescit,  sim- 
plicissimam esse,  neque  ullum  stimulantis  aut  pin- 
guis in  se  habere  oportet.  Fere  omnes  auctores 
curationi  supra  memoratae  assentiunt,  quamvis 

quidam  etiam  in  liac  urbe  vinum,  cinchonam  et 
cardiaca  praecipiunt.  Sequelae  morbillorum  valde 
metuendae  sunt,  praesertim  si  aeger  cinchona  et  vi- 
no refertus  fuerit,  ut  in  opere  nuper  edito  lauda- 
tur. 

Phthisis  Pulmonalis,  glandularum  diversarum 
tumores,  oculorum  inflammatio ; eruptiones  supra 
cutem,  Rubeolae  supervenire  possunt,  et  curatione 
antiphlogistica  tractari  postulant. 

Morbilli  cum  morbis  quibusdam  aliis  confundi 
valent.  A Scarlatina,  oculo  aquoso,  hebete,  gra- 
vato, catarrhi  symptomatis,  exanthemate  minus 
late  diffuso,  partiumque  cutis  aliquarum  tactus 
iniquior,  in  illis  discernantur.  In  Variola  febris 
eruptionem  comitans  haud  ita  saevit,  oculi  non 
adeo  rubent,  neque  tam  suffusi  videntur,  neque 
plerumque  tumor  adest,  nequo  tussis  sicca,  rauca. 
Pustulae  multo  melius  formantur,  nec  tam  cito 
desquamantur,  et  in  cute  saepe  vestigia  sua  relin- 
quunt. 

Difficillimum  est  morbillorum  prognosin  cer- 
tam praebere.  Licet,  autem,  deducere  quo  meli- 
us symptomata,  in  stadio  febris  primario,  insigni- 

tze  fuerint,  eo  majorem  reactionem  secuturam  fore. 
Hoc  quoque  ex  adverso  spectatum  verum  reperie- 
tur,  renixus  enim  mitis  erit,  prout  symptomata 
praegressa  mitia  fuerint ; et  dummodo  hic  mor- 
bus, ut  supra  et  ab  auctoribus  cunctis  laudatur, 
tractetur,  Rubeolae  sequelae,  caeteris  paribus,  mi- 
tes erunt. 

Quaecunque  causa  vires  constitutioni  insitas 
comminuit,  ad  morbillorum  impetum  proclivita- 
tem efficit ; hujusmodi  sunt,  nimium  caloris  aut 
frigoris,  aegritudo  diuturna,  animi  angor,  vel  cor- 
poris labor  nimius. 

Causam  Rubeloas  excitantem  in  contagio  quo- 
dam proprio  consistere,  jam  inter  auctores  ple- 
rosque  constat ; et  Dr  Home,  Edinensis,  Morbil- 
los, pariter  ac  Variolam,  per  inoculationem  propa- 
gari posse  ostendit.  Quinetiam  indicia  pulmonis 
affecti  in  iis  tali  modi  infectis  abesse  dicitur ; alii 
tamen  inoculationem  morbum  vehementiorem  in- 
ducere affirmant,  et  profecto  haec  propagationis 
ratio  minime  in  usu  generali  esse  videtur. 


FINIS. 

